Liite 1.

Tornion nuorisoneuvosto

Tiedoksi:

Kaupunginhallitukselle

Kaupunginvaltuustolle

Elämänlaatulautakunnalle

Lausunto:

Tornion nuorisoneuvosto kehoittaa kaupunkia avaamaan neuvotteluyhteyden skeittihallin vuokraamista koskevista neuvotteluista elämystehdas Lapparin kanssa.

Tornion nuorisoneuvostoon on otettu yhteyttä Länsirajan rullalautailijat ry:n puolesta koskien Lapparin skeittihallin tulevaisuutta. Skeittiyhdistykseen ollaan oltu yhteydessä tiloja hallinoivan elämystehdas Lapparin puolelta ja ilmoitettu että tiloihin olisi tulossa uusi toimija, ja skeittihallin käyttö tultaisiin lopettamaan ja purkamaan lähitulevaisuudessa. Skeittiyhdistys on perustanut adressin, jossa toivotaan Tornion kaupungin aloittavan vuokraamisneuvottelut vuokran-antajan kanssa, jotta skeittihalli saataisiin pelastettua ja lajin harrastajien tulevaisuus Torniossa pelastettua. Adressin kirjoitti vajaassa viikossa 1400 ihmistä.

Lapparin skeittihallissa on skeittiyhdistyksen antamien tietojen mukaan ollut käyttökertoja tämän vuoden puolella arviolta 1000 kertaa. Hallin käyttäjinä on toiminut skeittaajat, skuuttajat, bleidaajat ja bmx-temppupyöräilijät, joten harrastuspaikka takaa laajan harrastajajoukon. Käyttöasteeseen vaikuttaa alentavasti se, että skeittiyhdistys on vuokrannut tilaa vain kahdelle päivälle viikossa rahapulan vuoksi. Käyttöä olisi varmaan enemmänkin mikäli tilaa olisi vuokrattu kuukausivuokralla joka päivä. Skeittiyhdistyksen antamien tietojen perusteella tilan oikea vuokrapyyntö koko vuodelle pyörii siinä 20000 – 30000 euron välissä. Tällä hetkellä skeittiyhdistys on saanut Tornion kaupungilta tukea tilojen vuokraukseen 1500 euroa/vuosi. Tällä yhtälöllä vähävaraisen yhdistyksen on mahdotonta vuokrata hallia tulevaisuudessa.

Tornion nuorisoneuvosto on huolissaan hupenevien harrastusmahdollisuuksien puolesta ja tulevan lapsiystävällisen kunnan arviointikriteerien perusteella näemme, että kaupungin tulisi neuvotella elämystehdas Lapparin kanssa mahdollisuudesta vuokrata hallia. Hallin hallinnointiin kannataisi miettiä kaupungin ja skeittiyhdistyksen yhteistä mallia tulevaisuudessa. Kysehän on nuoria osallistavasta ja yhteisöön nojautuvasta hallinnointipolitiikasta, jota toivomme Tornion kaupungin tulevaisuudessa ajavan.

Tornion nuorisoneuvoston puolesta,

VERTTI LEPISTÖ

Tornion nuorisoneuvoston puheenjohtaja